Lav et referat af nedenstående tekst:

Tekst:
AaB må undvære venstrebacken Donny Gorter i resten af sæsonen. Den 26-årige hollænder beskadigede sit korsbånd i torsdagens Europa League-kamp mod portugisiske Rio Ave og står nu foran en operation. - Det er ekstremt uheldigt. Det er vores ottende operation af en spiller, siden vi blev mestre i maj, og det er vores tredje korsbåndsskade efter at Lukas Spalvis og Jakob Ahlmann jo har oplevet tilsvarende. Det er grotesk, siger AaB's sportsdirektør Allan Gaarde til klubbens hjemmeside. AaB har lejet Gorter i hollandske AZ Alkmaar, og da hollænderen ventes ude i mindst seks måneder, kan han have spillet sin sidste kamp for nordjyderne. - Allermest er det dog synd for Donny, som har været et stærkt aktiv for os, og forhåbentlig kan han vende styrket tilbage til fodboldbanen, siger Allan Gaarde. Gorters lejeaftale med AaB udløber 30. juni 2015. Venstrebacken har spillet 18 officielle kampe for de danske mestre.

Referat:
AaB-spilleren Donny Gorter kom alvorligt til skade i torsdagens Europa League-kamp mod Rio Ave og kommer ikke i kamp mere i denne sæson.